**Ministru kabineta rīkojuma projekta „Par valstij piekritīgā nekustamā īpašuma Ezermalas ielā 9A, Rīgā, nodošanu Rīgas pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, likuma „Par zemes reformas pabeigšanu pilsētās” 8.pants.Rīgas pilsētas pašvaldības 2013.gada 26.novembra lēmums Nr.468 (prot. Nr.15, 21.§) „Par Latvijas valstij piekrītošā zemesgabala Ezermalas ielā 9A (kadastra apzīmējums 01000840448), nepieciešamību pašvaldības funkciju izpildes nodrošināšanai” (turpmāk – domes lēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma Ezermalas ielā 9A, Rīgā, nodošanu Rīgas pilsētas pašvaldības īpašumā” (turpmāk – rīkojuma projekts) paredz nodot valsts nekustamo īpašumu Ezermalas ielā 9A, Rīgā, Rīgas pilsētas pašvaldības īpašumā.Valsts nekustamais īpašums Ezermalas ielā 9A, Rīgā (nekustamā īpašuma kadastra Nr. 01000840448) (turpmāk - nekustamais īpašums), sastāv no vienas zemes vienības 0.0698 ha platībā. Nekustamajam īpašumam nav noteikti apgrūtinājumi. Nekustamā īpašuma kadastrālā vērtība saskaņā ar Nekustamā īpašuma valsts kadastra informācijas sistēmas datiem ir 39723 eiro.Nekustamais īpašums ar Ministru kabineta 2014.gada 4.jūnija rīkojumu Nr.266 „Grozījumi Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” ir noteikts par valstij piekritīgu un zemes vienība vēl nav ierakstīta zemesgrāmatā uz valsts vārda Finanšu ministrijas personā. Saskaņā ar likuma „Par zemes reformas pabeigšanu pilsētās” 8.pantu, ja tiek pieņemts Ministru kabineta rīkojums par atsevišķu valstij piekrītošu zemesgabalu nodošanu kādai no pašvaldībām, īpašuma tiesības uz šiem zemesgabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda.Uz zemes vienības atrodas citām personām piederošs ēku (būvju) īpašums, kas ierakstīts Rīgas pilsētas zemesgrāmatas nodalījumā Nr.100000246554 un īpašums sastāv no dzīvojamās mājas pamatiem (kadastra apzīmējums 0100 084 0448 001) un pagraba pamatiem (kadastra apzīmējums 0100 084 0448 002). Atbilstoši valsts akciju sabiedrības „Valsts nekustamie īpašumi” sniegtajai informācijai, pēc ēku (būvju) īpašuma ierakstīšanas zemesgrāmatā, ierosinājumi zemes vienības atsavināšanai nav saņemti.Saskaņā ar Rīgas pilsētas teritorijas plānojumu 2006.-2018.gadam ar grozījumiem, nekustamais īpašums atrodas ielu teritorijā ar sarkanajām līnijām (Ziemeļu transporta koridora 1.posms). Domes lēmumā tiek norādīts, ka nekustamais īpašums ir nepieciešams un tas tiks izmantots likuma *„Par pašvaldībām”* 15.panta pirmās daļas 2.punktā minētās pašvaldības autonomās funkcijas nodrošināšanai - gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana. Rīgas domes Īpašuma departamenta Nekustamā īpašuma pārvaldes 2014.gada 30.septembra vēstuli Nr. 3.2/DiNiP-14-579-nd norāda, ka pirms Ziemeļu transporta koridora 1.posma izbūves tiks risināts jautājums par būvju īpašuma iegūšanu Rīgas pilsētas pašvaldības īpašumā, kā arī līdz tam noslēgts zemes nomas līgums ar ēku (būvju) īpašniekiem. Līdz ar to pašvaldība, ka zemes īpašnieks atradīsies piespiedu dalītā īpašuma tiesiskajās attiecībās tikai līdz minētā objekta izbūves. Rīkojuma projekta 2.1.apakšpunkts noteic, ka pašvaldība ir tiesīga nekustamo īpašumu izmantot pašvaldības autonomo funkciju veikšanai - gādāt par savas administratīvās teritorijas labiekārtošanu un sanitāro tīrību (ielu un laukumu būvniecība, rekonstruēšana un uzturēšana; ielu laukumu un citu publiskai lietošanai paredzēto teritoriju apgaismošana; parku un zaļo zonu ierīkošana un uzturēšana, u.c.) Rīkojuma projekta 2.2.apakšpunkts noteic, ka pašvaldība nekustamo īpašumu bez atlīdzības nodot valstij, ja tas vairs netiek izmantots 2.1.apakšpunktā minēto pašvaldības funkciju nodrošināšanai. Rīkojuma projekta 3.punkts noteic, ka, nostiprinot zemesgrāmatā īpašuma tiesības uz nekustamo īpašumu, nepieciešams norādīt, ka īpašuma tiesības nostiprinātas uz laiku, kamēr pašvaldība nodrošina šā rīkojumā minētās pašvaldības funkciju īstenošanu, kā arī zemesgrāmatā tiek ierakstīta atzīme par aizliegumu atsavināt nekustamo īpašumu un apgrūtināt ar hipotēku.Rīkojuma projekta 4.punkts noteic, ka aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk - VARAM), Rīgas pilsētas pašvaldība  |
| 4. | Cita informācija | Izdevumi, kas saistīti ar nekustamā īpašuma pārņemšanu pašvaldības īpašumā, pieņemšanu pašvaldības īpašumā, valdījumā un lietošanā, tiek segti no pašvaldības budžeta līdzekļiem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās VARAM un Rīgas pilsētas pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*II.,III., IV., V. VI sadaļa – projekts šo jomu neskar*

Vides aizsardzības un reģionālās

attīstības ministrs R.Naudiņš

Vīza:

Vides aizsardzības un reģionālās attīstības

ministrijas valsts sekretārs G.Puķītis

24.10.2014. 16:43

746

E.Kāpostiņš

66016565; edvins.kapostins@varam.gov.lv